- Hindi News
- National
- अस्पताल की फॉल्स सीलिंग टूटी, मरीजों को स्टाफ टोकता है भाई, जरा साइड से निकलना
अस्पताल की फॉल्स सीलिंग टूटी, मरीजों को स्टाफ टोकता है-भाई, जरा साइड से निकलना
जिलाएसआरजी अस्पताल की ओपीडी में आने वाले या इनडोर में भर्ती मरीजों पर हमेशा खतरा मंडराता रहता है। इसका कारण है कि आगजनी समेत अन्य हादसों से निपटने के सुरक्षा के इंतजाम नाकाफी हैं। फायर फाइटिंग सिस्टम लगाने के बाद मरम्मत नहीं होने से खराब हो गया। इसे ठीक कराने के प्रयास तो किए जा रहे हैं, लेकिन चलाने के लिए कोई तकनीकी कर्मचारी नहीं है।
फायर सिस्टम बंद होने पर वैकल्पिक व्यवस्था के तौर पर हर वार्ड में छोटे अग्निशमन यंत्र लगवाए गए, लेकिन ध्यान नहीं देने से उनकी भी मियाद खत्म हो गई। इतना ही नहीं अस्पताल में कार्यरत तकनीकी कर्मचारियों को छोटे अग्निशमन यंत्र चलाने तक का प्रशिक्षण नहीं दिया गया। इसके अलावा जगह-जगह फाल्स सीलिंग टूटी है। इससे गिरने का खतरा बना रहता है। कई वार्डों में बिजली के तार झूल रहे हैं। सुरक्षा इंतजाम को लेकर चिकित्सा शिक्षा विभाग के शासन सचिव, प्रभारी सचिव आदि ने निर्देश दिए हैं, लेकिन अस्पताल प्रशासन के प्रयास कारगर नहीं हो पा रहे हैं।
जिला एसआरजी अस्पताल में एक लिफ्ट दो महीने से खराब पड़ी है। इसके कारण मरीजों को खासी परेशानी का सामना करना पड़ रहा है। दूसरी लिफ्ट में क्षमता से अधिक मरीज रहे हैं। इससे हमेशा खतरा बना रहता है। लिफ्ट पर तैनात कर्मचारी मरीजों को रोकता है, लेकिन मरीज के परिजन मानते नहीं है। कर्मचारियों का कहना है कि यही हालात रहे तो दूसरी लिफ्ट भी बंद हो जाएगी।
^अस्पताल का फायर फाइटिंग सिस्टम लंबे समय से बंद पड़ा था, उसको ठीक करवाया जा रहा है। जयपुर से इंजीनियर की टीम ने आकर देखा है। इसके पैनल, मोटर आदि की जांच चल रही है। इसके बाद ही तकनीकी टीम इसके शुरू करने में आने वाले खर्च की जानकारी दे पाएगी। डीकेगुप्ता, बिजली विंग, आरएसआरडीसी
2 इंजीनियर 10 तकनीकी कर्मचारी, लेकिन इनमें से कोई प्रशिक्षित नहीं
झालावाड़. लिफ्ट के इंतजार में खड़े मरीज तीमारदार।
झालावाड़. अस्पताल के वार्ड में लगाए अवधिपार सिलेंडर।
झालावाड़. फायर फाइटिंग सिस्टम के पाइपों में लगा जंग तथा जाम हो रहे पंखे।
झालावाड़. अस्पताल में टूटी फॉल सिलिंग।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva